Man verdrink in Umhlanga-swembadArgieffoto ŉ Man, in sy 30’s, het Dinsdagmiddag in ŉ swembad in Umhlanga, KwaZulu-Natal, verdrink. “Familielede het die man glo in die swembad sien dryf en hulle het hom uitgehaal,” het Chris Botha, woordvoerder van Netcare 911, in ŉ verklaring gesê. “Die familie het reeds met KPR begin toe die paramedici by die toneel opgedaag het.” Alle pogings om die man by te bring was tevergeefs. Hy is op die toneel dood verklaar.